DJI Mic Mini – prof lyd i kompakt design

DJI, kendt som pioner inden for droneteknologi og kreativt kameradesign, løfter nu lydoptagelse til et nyt niveau med deres seneste produkt, DJI Mic Mini. Den kompakte mikrofon vejer kun 10 gram, men rummer funktioner, der kan tilfredsstille både professionelle indholdsskabere og entusiaster.

Mic Mini har et diskret design og avancerede funktioner som dobbeltkanals optagelse, støjreduktion og trådløs rækkevidde på op til 400 meter. DJI lover, at det vil gøre “professionel lyd tilgængelig for alle”.

Mikrofonen leveres med to niveauer af støjreduktion, der lover at eliminere baggrundsstøj, selv i travle omgivelser som gader eller messer. En vindskærm reducerer desuden vindstøj markant under udendørs optagelser.

Mic Mini kan tilsluttes til telefoner og andre enheder via Lightning eller USB-C.

Et af produktets højdepunkter er det medfølgende opladningsetui, som ikke kun beskytter udstyret, men også forlænger batterilevetiden markant. Etuiet giver op til 48 timers driftstid, og mikrofonen kan lynoplades – fem minutters opladning giver en times optagelse. Derudover tilbyder DJI’s Mimo-app en backupfunktion, der optager et ekstra lydspor med lavere lydstyrke, hvilket sikrer klare optagelser, selv hvis lydniveauet pludselig topper.

DJI Mic Mini fungerer direkte med enheder som DJI Osmo Action 5 Pro (læs anmeldelse her), Osmo Action 4 og Osmo Pocket 3. Derudover kan mikrofonen tilsluttes smartphones via Bluetooth, hvilket gør det let for vloggere og mobile content creators at optage lyd.

For droneentusiaster tilbyder DJI Fly-appen en funktion, der synkroniserer lyd fra DJI Mic Mini med droneoptagelser, mens uønsket propelstøj fjernes automatisk.

DJI Mic Mini fås nu via DJI’s officielle hjemmeside og autoriserede forhandlere. Den sælges i to konfigurationer:

Mic Mini (2 TX + 1 RX + opladningsetui): 1.399 kroner.

Mic Mini (1 TX + 1 RX): 699 kroner.

DJI Mic Mini – prof lyd i kompakt design